
PËR DHËNIEN NË PËRDORIM KËSHILLIT TË QARKUT TË BERATIT DHE DREJTORISË SË SHËRBIMIT TË PROVËS, BERAT, TË DISA AMBIENTEVE KU USHTRON VEPRIMTARINË ADMINISTRATIVE PREFEKTI I QARKUT TË BERATIT DHE ADMINISTRATA E TIJ
 
Në mbështetje të nenit 100 të Kushtetutës dhe të neneve 10 e 13 të ligjit nr. 8743, datë 23.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave 
 
VENDOSI: 
 
1. Dhënien në përdorim Këshillit të Qarkut të Beratit të disa ambienteve ku ushtron veprimtarinë administrative prefekti i qarkut të Beratit dhe administrata e tij, sipas formularit dhe planimetrisë 1 që i bashkëlidhen këtij vendimi.
 2. Dhënien në përdorim Drejtorisë së Shërbimit të Provës, Berat, të disa ambienteve ku ushtron veprimtarinë administrative prefekti i qarkut të Beratit dhe administrata e tij, sipas formularit dhe planimetrisë 2 që i bashkëlidhen këtij vendimi.
 3. Ngarkohen Ministri i Brendshëm, prefekti i qarkut të Beratit, kryetari i Këshillit të Qarkut të Beratit dhe Drejtori i Shërbimit të Provës, Berat, për zbatimin e këtij vendimi.
 Ky vendim hyn në fuqi pas botimit në Fletoren Zyrtare. 

KRYEMINISTRI
 Sali Berisha
